Source: http://dbonline.ro/csm-targoviste-infrangere-dramatica-cu-stiinta-bacau-lupta-pentru-medaliile-de-bronz-divizia-a1-ramane-deschisa/
Timestamp: 2019-04-25 17:59:09+00:00

Document:
CSM Târgoviște, înfrângere dramatică cu Știința Bacău! Lupta pentru medaliile de bronz în Divizia A1 rămâne deschisă | DBONLINE
Acasă Sport CSM Târgoviște, înfrângere dramatică cu Știința Bacău! Lupta pentru medaliile de bronz...
Echipa de volei feminin CSM Târgoviște a început cu stângul a doua fază a Diviziei A1. Aseară, pe teren propriu, formația dâmbovițeană a obținut doar un punct în disputa cu Știința Bacău, după ce s-a înclinat dramatic, cu scorul de 2-3. CSM și-a dorit enorm toate cele trei puncte cu ocupanta locului 4, dar Zeița Fortuna s-a opus.
O eventuală victorie obținută în fața moldovencelor ar fi însemnat în mare parte ocuparea locului 3 de către CSM Târgoviște la finalul sezonului. În schimb, după înfrângerea de aseară, lupta pentru obținerea medaliilor de bronz rămâne în continuare deschisă. În cel de-al treilea duel cu Știința din acest sezon, CSM a început în forță, câștigând primul set cu 25-17. În schimb, în următoarele două, Bacăul a înclinat terenul și s-a impus de fiecare dată, cu 25-21 și 26-24. CSM a revenit în manșa a patra (25-16), după care, în decisiv Știința a arătat mai multă concentrare și s-a impus spre mâhnirea spectatorilor prezenți în tribune, cu 15-13. Prin succesul de aseară, Știința conduce cu 2-1 e CSM în meciurile directe din acest sezon. Etapa viitoare, în deplasare, formația antrenată de Luka Valerijan va evolua în compania lui CSM Lugoj.
CSM Târgoviște – Știința Bacău 2-3 (25-17, 21-25, 24-26, 25-16, 15-13)
Târgoviște: S. Klisura, G. Balae, R. Buterez, M. Jeremic, D. Djuric, A. Lakovic, D. Calotă, A. Trică, T. Sredic, T. Pusic, J. Alajbeg, M. Pamfil, L. Ciocian, R. Marciu. Antrenor: Luka Valerijan.
Bacău: M. Sipos, D. Rogojinaru, A. Otasevic, A. Roșca, A. Cazacu, K. Guncheva, I. Monova, S. Koleva, G. Fales, A. Ciucu, A. Kapelovies. Antrenor: Florin Grapă.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM